b'\n_START_ARTICLE_\nRSM-56 Bulava\n_START_PARAGRAPH_\nRSM-56 Bulava (rus. \xd0\x91\xd1\x83\xd0\xbb\xd0\xb0\xd0\xb2\xd0\xb0, NATO oznaka: SS-NX-30, GRAU indeks 3M30) je ruski balisti\xc4\x8dki projektil namijenjen lansiranju s podmornica. Njime \xc4\x87e ruska mornarica naoru\xc5\xbeati nove nuklearne podmornice klase Borej. Planiran je da bude budu\xc4\x87i temelj ruskog nuklearnog arsenala i najskuplja je vojna investicija u dr\xc5\xbeavi. Projektil je nazvan "Bulava" \xc5\xa1to na ruskom zna\xc4\x8di buzdovan._NEWLINE_Projektil je dizajnirao Moskovski institut za termalnu tehnologiju (eng. Moscow Institute of Termal Technology), a njegov razvoj je zapo\xc4\x8deo krajem 1990-ih kao zamjena za projektil R-39. O\xc4\x8dekuje se da \xc4\x87e prve tri podmornice klase Borej nositi 16 projektila, a sljede\xc4\x87ih pet 20 projektila svaka._NEWLINE_Nakon dugotrajnih testiranja i uspje\xc5\xa1nog salva 23. prosinca 2011. zavr\xc5\xa1ena je faza testiranja. RSM-56 Bulava je slu\xc5\xbebeno odobren za ulazak u aktivnu slubu 27. prosinca 2011.'